Coba jelasin Jihad untuk menawan Kustantiniyah dari Kejatuhan Kustantiniyah dalam bahasa melayu dong

Semangat membara umat Islam untuk menguasai Konstantinopolis berdasarkan sabda nabi Muhammad yang telah beberapa kali memberikan khabar gembira tentang pembukaan kota ini di tangan umat Islam seperti yang dinyatakan ketika Perang Khandak. Sabda baginda: ”Sesungguhnya Qustantiniyah itu pasti akan dibuka. Sebaik-baik ketua adalah ketuanya, dan sebaik-baik tentera adalah tenteranya”.

Pada awal kurun ke-14M, Empayar Uthmaniyah telah mengadakan persepakatan bersama Seljuk Rum yang ketika itu berpusat di bandar Konya. Usaha awal dilakukan oleh Sultan Yildirim Beyazid yang berjaya mengepung kota itu pada tahun 1393M. Akan tetapi, usahanya terbantut dengan kedatangan bantuan Eropah dan dalam masa yang sama, tentera Mongol pimpinan Timurlang telah menyerang Empayar Uthmaniyah. Ini memaksa Sultan Beyazid untuk menarik balik tenteranya bagi mempertahankan negara dari serangan Mongol. Dalam perang dengan Mongol yang dikenali Perang Ankara, baginda telah ditawan dan kemudiannya meninggal dunia pada tahun 1402M. Kejadian itu telah menyebabkan usaha untuk menawan Kustantiniyah terhenti untuk beberapa ketika.